钦定古今图书集成/明伦汇编/氏族典/第307卷 > 《廖用贤尚友录》 > 商际昌
## 钦定古今图书集成/明伦汇编/氏族典/第307卷 > 《廖用贤尚友录》 > 商际昌

按《阳信县志》：际昌父琏，贩丝为富民，盗入其室，被执。
际昌裸身持刀，一跃而出，急呼其从兄曰：“起救吾父。”
兄曰：“衣！”际昌曰：“衣，父命休矣。”裸身持刀，疾呼而入，贼
众披靡，杀死一人，伤数人，力孤势穷，竟为所毙。贼去，
乡人以无子吊其父，其父曰：“吾有子，吾有子。”际昌妻
某氏，年二十馀岁，守贞不渝。